text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: At giftast var nakað, sum vit avgjørdu í felag. Longu tíðliga, tá ið vit komu saman vóru vit samd um at endamálið var at giftast. Tá ið vit so avgjørdu at giftast, so vóru vit samd um tað. Tað var ikki annar parturin sum spurdi hin, men vit tosaðu um tað og tóku avgerðina í felag. Tá vit tóku ring uppá, so legði Andrias tó seg á knæ fyri at spyrja, um Elsbet var vís í, at hon vildi giftast við honum.
text: #000002
text: Vit valdu at hava brúdleypið 29. desember 2012, har vit vórðu vígd av Hanusi í Gørðum í Fríðrikskirkjuni á Toftum.Veitslan var so fyri 180 gestum, sum vórðu innbodnir á Hotel Norð á Viðareiði og dagin eftir høvdu vit brúðarhús úti á Nesi (í barnaheiminum hjá Andriasi). Vit vildu fegin bjóða familju og vinum at hátíðarhalda dagin saman við okkum, og tí hildu vit, at hetta var tann besti mátin.
text: #000003
text: Við øllum kostaði brúdleypið uml. 120.000 krónur
text: #000004
text: Tá sá eg, at tað var upp í 47 metrar um sekundið av vindi á Viðareiðisvegnum. Tað vóru ikki tey bestu tíðindini at fáa, men einki kundi gerast við tað og tíbetur broyttist veðrið púra til um kvøldið.Elsbet: Dagurin byrjaði við at eg fór til Evoke í Klaksvík at gera meg klára. Tað var sera hugnaligt, tí ein av mínum bestu vinkonum var eisini har og gjørdi seg klára. Hon kom við morgunmati og syrgdi annars fyri at halda stýr á nervunum so tað var fantastiskt. Meðan eg sat í stólinum í Evoke hugdi eg inn á Landsverk fyri at vita, hvussu veðrið var. Tá sá eg, at tað var upp í 47 metrar um sekundið av vindi á Viðareiðisvegnum. Tað vóru ikki tey bestu tíðindini at fáa, men einki kundi gerast við tað og tíbetur broyttist veðrið púra til um kvøldið.Vígslan var í Fríðrikskirkjuni kl. 13.00, og sum vanligt, so var brúðurin ov sein.Vígslan gekk væl, og hon var sera hugnalig. Andrias hevði biðið The Gadders syngja til vígsluna. Hetta var eitt yvirraskilsi til Elsbet. Tey sungu so sera vakurt. Hanus á Gørðum var prestur, og hann helt eina sera vakra brúðartalu.Síðani varð farið at taka myndir. Veðrið var ikki av tí besta so tær flestu myndirnar vórðu tiknar í kirkjuni, men nakrar vóru tiknar úti og tær vóru so deiliga rokaligar í øllum vindinum.
text: #000005
text: Veitslan var á Hotel Norð, og hon byrjaði kl. 18.00. Veitslan varð sera traditionel. Fyrst var borðhald har Ásbjørn Berthelsen var borðstjóri, og hann leiddi okkum sera væl ígjøgnum veitsluna. Hann dugdi sera væl at skipað borðhaldið. Hann undirhelt og helt skil á talum og sangi, tó uttan at taka yvir. Hann loysti uppgávuna til UG. Vit høvdu valt litirnar hvítt, grátt og gult sum sást aftur í borðpynti, sangheftum o.a.Áftaná at sjálvt borðhaldið var liðugt høvdu vit tað obligatoriska kakuborðið. Vit valdu at hava cafá stemning við livandi tónleiki frá ymsum vinfólkum afturvið kakuborðinum. Hetta var ein sera góð og hugnalig løta.
text: #000006
text: Bæði brúðarkjólin hjá mær og klædningurin hjá Andrias vórðu keypt í Casa Lezar beint við Nørreport St. í Keypmannahavn. Har var sera góð kundatænasta og tey vóru fyrikomandi og gjørdu alt fyri at fáa okkum at føla okkum væl. Eg visti beinavegin tá eg fór í kjólan, at hetta var mín kjóli, men eg helt allíkavæl, at eg skuldi prøva onkran annan eisini. Eg prøvaði tveir aðrar kjólar eisini, men so tímdi eg ikki meir, tí eg hevði longu funnið tann rætta. Kjólin hevði ongar stroppar ella ermar og tað vildi eg gjarna hava so eg fekk eina seymistovu á Frederiksberg at seta breiðar blondustroppar uppá. Eg var sera væl nøgd við úrslitið. Av tí at brúdleypið var á hávetri, so valdi eg at binda mær eitt heitt bolero at hava útyvir.Skógvarnar fann eg á eini summarútsølu á einum torgi onkustaðni í Keypmannahavn fyri 200 kr.
text: #000007
text: Tað besta við degnum var heilt víst tað at verða gift og byrja lívið sum hjún. Annars var dagurin frá byrjan til enda ómetaliga góður og væleydnaður. Elsbet: Eitt av hæddarpunktunum fyri meg var nokk tá Andrias sang vakra sangin hjá Stevie Wonder “You and I” fyri mær til borðhaldið. Eisini er tað óiva ein gentudreymur sum gongur út, hetta at verða brúður við øllum sum har til hoyrir.
text: #000008
text: Hugsa um hvat tit sjálvi ynskja og vel tað brúdleypið, sum passar tykkum best. Ikki hugsa ov nógv um, hvat hini hugsa ella hvat “man” eigur at gera. Ver sum mest møguligt í góðari tíð við fyrireikingunum, tí so er minni stress beint frammanundan.
text: #000009
text: Í høvuðsheitum er tað ikki nakað sum vit kundu hugsa okkum at broytt. Elsbet: Tó broytist stílur o.a. nógv uppá 5 ár, so sjálvt um eg var sera væl nøgd við alt tá, so er tað møguligt at blómur, pynt og annað høvdu sæð eitt sindur ørðvísi út um vit nú skuldu giftast ídag.
text: #000010